સોમેશ છેલ્લાં 9 વર્ષથી 'કેબીસી'માં આવવાનો પ્રયાસ કરતો હતો પરંતુ દર વર્ષે નિરાશ થતો હતો. આ વખતે સોમેશે 'કેબીસી'માં ના જવાનો નિર્ણય કર્યો હતો. જોકે, તેની બહેન નીતુ મિશ્રાની જીદ આગળ તે ઝૂકી ગયો હતો અને 'કેબીસી'માં રજિસ્ટ્રેશન કરાવ્યું હતું. બહેને રજિસ્ટ્રેશનવાળી વાત ખોટી માની લીધી હતી. ત્યારબાદ તેણે ભાઈ પાસે સ્ક્રિન શોટ માંગ્યો હતો. ભાઈનું રજિસ્ટ્રેશન થતાં બહેન નીતુ સતત પ્રાર્થના કરતી હતી કે તે હોટ સીટ પર આવે. 6 જૂને રજિસ્ટ્રેશન કરાવ્યા બાદ સોમેશને 'કેબીસી'માંથી ફોન આવ્યો હતો. આ સમયે સોમેશને ત્રણ સવાલ પૂછવામાં આવ્યા હતાં અને સાચા જવાબ આપ્યા બાદ ઓડિશન માટે વારાણસી બોલાવવામાં આવ્યો હતો. અહીંયા અનેક સવાલ પૂછવામાં આવ્યા હતાં અને પછી ઈન્ટરવ્યૂ રાઉન્ડ થયો હતો. સિલેક્ટ થયા બાદ ફોન આવ્યો હતો કે તેનું સિલેક્શન ફાસ્ટેટ ફિંગરમાં થયું છે.